《汉宫春 上巳》
清代·许嗣隆

杨柳飞花，看青春深矣，三月初三。暖风摇漾吹面，也觉微酣。

兰亭何处，过西湖、多少晴岚。休问那，流杯曲水，烟波还隔江南。

却忆佳人携手，趁绿浓红软，新试罗衫。园林未开芍药，情蕊空含。

添人惆怅，傍斜晖、垂柳毵毵。只好向、黄鹂声里，商量斗酒双柑。

作者简介：江苏如皋人，字山涛。康熙二十一年进士，授检讨，官至侍讲。有《孟晋堂诗集》。